Més d’un miler d’escolars de Burjassot corren per “Save the Children”
2025-07-24

Les pistes d’atletisme del Poliesportiu Municipal de Burjassot han sigut l’escenari, aquest assolellat matí de divendres, de la celebració d’una multitudinària carrera solidària, protagonitzada per bona part de la comunitat educativa de Burjassot. A iniciativa del CEIP Sant Joan de Ribera de Burjassot i comptant amb la col·laboració de la Regidoria d’Educació, dirigida per Laura Espinosa, la regidoria d’Esports, que dirigeix Manuel Pérez Menero i la regidoria d’Igualtat i Espai Dona, dirigida per Lluna Àrias, ha tingut lloc aquesta carrera en la qual han participat més de 1000 escolars, procedents de diferents centres escolars del municipi: el CEIP Miguel Bordonau, el CEIP Villar Palasí, el CEIP Mare de Déu dels Desemparats i el CEIP Sant Joan de Ribera, organitzador de l’esdeveniment esportiu i solidari.

Prèviament a la celebració d’aquesta carrera, a la qual han assistit l’alcalde de Burjassot, Rafa García, la regidora d’Educació, Laura Espinosa i el regidor d’Esports, Manuel Pérez Menero, les famílies de tots els petits participants ha realitzat una aportació solidària, el total íntegre de la qual anirà destinat a l’ONG Save the Children, organització les accions de la qual arriben a més de 155 milions de xiquets i xiquetes en més de 120 països i on, solament a Espanya, treballen diàriament per millorar la qualitat de vida de més de 5000 xiquets i xiquetes en risc d’exclusió social.